**OSNOVNA ŠKOLA ANTUN GUSTAV MATOŠ**

**TOVARNIK, Vukovarska 1**

Klasa:

Ur.br:2188-94-20-01-01

Broj RKDP: 21383 Razina:31

Matični broj škole: 03007871 Šifra djelatnosti: 8520

OIB škole: 46531402053 Razdjel: 000

U Tovarniku,

**OBRAZLOŽENJE FINANCIJSKOG PLANA ZA 2021. GODINU**

**TE PROJEKCIJA ZA 2022. I 2023. GODINU**

1. **Sažetak djelokruga rada proračunskog korisnika**

Osnovna škola A.G.Matoš Tovarnik provodi program osnovnoškolskog obrazovanja koji je obvezan za svu djecu u Republici Hrvatskoj. Nastava u školskoj godini 2020/2021 je organizirana u jutarnjoj i poslijepodnevnoj smjeni u petodnevnom radnom tjednu sa slobodnim subotama. Poslijepodnevnu smjenu koristimo za održavanje sjednica stručnih,razrednih i nastavničkih vijeća.

Nastava se : redovna, izborna, dodatna i dopunska, izvodi prema nastavnim planovima i programima, koje je donijelo MZOŠ, te po Godišnjem izvedbenom odgojno-obrazovnom planu i programu rada škole te školskom kurikulumu za školsku godinu 2020/2021.

Školu polazi 93 učenika u 10 razrednih odjela.

Posebni razredni odjel ustrojen je u školskoj godini 2018/2019.

1. **Obrazloženje programa rada školske ustanove**

Škola je po javnom pozivu Ministarstva odabrana za eksperimentalnu školu u školskoj godini 2018/2019, te se u školskoj godini 2020/2021 nastavlja eksperimentalna kurikularna reforma „Škola za život“ . Na prijedlog učiteljskog vijeća uz suglasnost Ministarstva izmijenjen je kalendar rada škole, na način da je skraćen zimski raspust, te napravljen jedan kratki predah.

Prvi predah- jesenska stanka u periodu od 2. i 3. studenog 2020..

- zimski odmor učenika od 23.12.2020.-18.01.2021.

- proljetni odmor od 2.04.2021.- 9.04.2021. za učenike od 1.-4. razreda

- ljetni odmor od 21.06.2021.-31.08.2020.

Prioritet škole je kvalitetno obrazovanje i odgoj učenika što ostvarujemo:

- stalnim usavršavanjem nastavnika (seminari, stručni skupovi, aktivi) i podizanjem nastavnog standarda na višu razinu prema planu i programu MZOS i AZZO

- poticanjem učenika na izražavanje kreativnosti,talenata i sposobnosti kroz uključivanje u slobodne aktivnosti,natjecanja te druge školske projekte,priredbe i manifestacije.

- organiziranjem zajedničkih aktivnosti učenika i nastavnika tijekom vannastavnih aktivnosti i druženja kroz kolektivno upoznavanje kulturne i duhovne baštine

- osnivanjem učeničke zadruge „Suncokret“ kod učenika djelujemo na razvijanje radnih navika,poduzetništva,timskog rada i pripremamo ih za buduće životne izazove

- statusom Eko-škole stečen u lipnju 2016.godine i pokrenutim projektom Školskog vrta naročita pozornost se posvećuje uređenju unutarnjeg i vanjskog prostora stvarajući ugodno okruženje za život i rad. U 2017. godini potvrđen je status Eko škole.

- izgrađena je zelena učionica „Matoševa sjenica“, planira se ograđivanje škole, sanacija preostalih sanitarnih čvorova, promjena podova u dijelu učionica, legalizacija teniskih terena, unapređenje same kvalitete nastave kroz E-Twining projekt, Erasmus projekt, izvanučioničnu nastavu, integrirane dane.

1. **Zakonske i druge podloge na kojima se zasniva program rada škole**

-Zakon o odgoju i obrazovanju (,NN , br. 87/08 .,86/09., 92/10 ., 105/10.,90/11.,5/12.,16/12.,86/12.,94/13., 152/14.,07/17.,68/18.,)

-Zakon o ustanovama (,NN br. 76/93., 29/97., 47/99.,35/08.,)

-Zakon o proračunu (NN,br 87/08.,136/12.,15/15.,) ,

-Pravilnik o proračunskim kvalifikacijama (NN , br.26/10.,120/13.,)

 Pravilnik o proračunskom računovodstvu i Računskom planu (NN ,br.124/14.,115/15.,)

-Pravilnik o financijskom izvještavanju u proračunskom računovodstvu (NN , br 32/11 .,3/15.,87/16.,3/18.,)

- Uputa za izradu Proračuna Vukovarsko-srijemske Županije za razdoblje 2020.-2022. od 01.listopada 2019. KLASA:400-08/19-01/19.,URBROJ:2196/1-05/01-19-1

-Godišnji izvedbeni odgojno-obrazovni plan i program rada za školsku godinu 2019/2020 (skraćeni GPP)

- Školski kurikulum OŠ A.G. Matoš- Tovarnik, nastavne i izvannastavne aktivnosti za školsku godinu 2020/2021.

1. **Usklađenost ciljeva, strategije i programa s dokumentima dugoročnog razvoja**

Školske ustanove ne donose strateške, već godišnje operativne planove (GPP i školski kurikulum) prema planu i programu koje je donijelo Ministarstvo znanosti,obrazovanja i športa. Vertikala usklađenosti ciljeva i programa MZOŠ-a-jedinice lokalne (regionalne) samouprave- školske ustanove još nije provedena.

Također planovi se donose za nastavnu, a ne za fiskalnu godinu. To je uzrok mnogim odstupanjima u izvršenju financijskih planova, npr. pomak određenih aktivnosti unutar školske godine iz jednog polugodišta u drugo uzrokuje promjene u izvršenju financijskog plana za dvije fiskalne godine.

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **definicija** | **jedinica** | **Polazna vrijednost** | **Izvor podataka** | **Ciljana****vrijednost****2021.** | **Ciljana****Vrijednost****2022.** | **Ciljana vrijednost****2023.** |
| Povećanje broja školskihprojekata/priredbi/manifestacija | Učenike se potiče na izražavanje kreativnosti,talenata i sposobnosti kroz ovakve aktivnosti | broj | 20 | škola | 25 | 30 | 33 |
| Sportska natjecanja (dječaci i djevojčice) | Razvijanje sportskog duha u pojedinačnim i grupnim sportovima, očuvati zdravlje | broj | 4 | škola | 4 | 5 | 5 |
| Povećanje broja osvojenih mjesta (prva tri) na županijskim i državnim natjecanjima | Uz to što se učenike potiče na izražavanje sposobnosti kroz ovakve aktivnosti testira se i kvaliteta rada nastavnika s nadarenim učenicima | broj | 1 | škola | 2 | 2 | 3 |

1. **Ishodišta i pokazatelji na kojima se zasnivaju izračuni i ocjene potrebnih sredstava za provođenje programa**

Izvori sredstava za financiranje rada OŠ A.G. Matoš su:

- Opći prihodi i primici, skupina 636 – državni proračun za financiranje rada zaposlenih radnika

- Opći prihodi i primici, skupina 671- lokalni proračun za materijalne troškove poslovanja te održavanje, obnovu i sanaciju nefinancijske imovine, financiranje dva Pomoćnika u nastavi.

- Prihodi za posebne namjene, skupina 652-sastoje se od sufinanciranja prehrane 100 učenika od Općine Tovarnik u iznosu od cca 110.000,00 kuna, i provedbu dodatnih aktivnosti škole izleti, terenska nastava uplate roditelja cca 5.000,00 kuna.

-Vlastiti prihodi, skupina 661- od učeničke zadruge „Suncokret“ u iznosu od 2.500,00 kuna ,vlastiti prihodi od prodaje starog papira u iznosu od 500,00 kuna, vlastiti prihodi od iznajmljivanja ŠŠD u iznosu od 500,00 kuna, najam zemljišta u iznosu od 1.500,00 kuna.

-Pomoći od općine, skupina 663 – tekuće u iznosu od 100.000,00 kuna i kapitalne u iznosu od 100.000,00 kuna

-Prihodi od prodaje (skupina 721) kuće i dvor u selu površine 1295m2-kč.br.1545,; kuća i dvorište u selu površine 2672m2-kč.br.1555,; oranica u selu površine 1958m2- kč.br.1546 u iznosu od 270.600,00 kuna, prema izrađenom Elaboratu procjene vrijednosti nekretnina izrađenog od Stalnog sudskog vještaka građevinske struke .

1. **Prihodi iz državnog proračuna**

Prihodi nisu planirani isključivo u skladu s propisanim indeksom rasta za tu vrstu rashoda, jer je bilo potrebno uzeti u obzir povećanje izdataka zbog povećanja dodataka na staž (0,5% po godini staža ).

Ostali izdaci za zaposlene: prijevoz zaposlenika na posao i s posla cca 130.000,00 kuna. Dar djeci, pomoć za rođenje djeteta ,božićnica, regres planirani su na osnovi sadašnjeg stanja, cca 72.826,00 kuna godišnje. Svake godine planiramo izdatke za dvije pomoći za bolovanja duža od 3 mjeseca i dvije pomoći u slučaju smrti u godini (cca 15.552,00 kune). Također, trošak za isplatu jubilarnih nagrada ovisi o broju zaposlenih koji navrše broj godina rada potrebnih za ugovorenu isplatu što iznosi za 2021. godinu 18.050,00 kuna, za 2022. godinu 21.550,00 kuna i za 2023. godinu 30.133,00 kuna. Trošak za isplatu otpremnina : u 2020 godini iznosi 0,00 kuna, u 2021.godini 0,00 kuna i u 2022 godini 11.000,00 kuna. Prihodi u iznosu od 1.000,00 kuna za knjige u školskoj knjižnici- lektira. Brojčani pokazatelji su u tablicama Prava po kolektivnom ugovoru i Predviđeni prihodi od MZOŠ-a za zaposlene koji se nalaze kao radni listovi u mapi Financijski plan 2021-2023 .(tablice u privitku).

Projekt Cjelovite kurikularne reforme koje provodi MZO u koji je škola uključena očekujemo dostavu nastavne opreme za provedbu reforme.

1. **Prihodi od županije**

Prihode za financiranje rashoda, koji se financiraju minimalnim standardima, planirali smo primjenom financijskih pokazatelja iz Uputa za izradu proračuna što znači kako smo primijenili zadane indekse.

- Od tako dobivenih vrijednosti prihoda prvo smo predvidjeli „fiksne rashode“ koji se planiraju na osnovi potrošnje tekuće godine, tj. troškove energije

- rashod za zdravstveni pregled zaposlenika koji je ugovoren Kolektivnim ugovorom za zaposlene u Osnovnoškolskim ustanovama.

- rashode za tekuće i investicijsko održavanje planirali smo u istom iznosu ,kao što i očekujemo ostvariti prema broju učenika,broju odjela i za zgradu (Tablica analiza rashoda iznad minimalnog standarda je u privitku u mapi Minimalni standardi kroz godine u privitku)

- U rashodima iz kategorije općih troškova prvo smo planirali „obvezne“ rashode za komunalne usluge (voda, naknada za uređenje voda,….), rashode za telefon, platni promet te obveznu pedagošku dokumentaciju i materijal. Nakon toga planiramo ostale troškove prema prioritetima funkcioniranja škole.

- financiranje rada zaposlenih dva Pomoćnika u nastavi u školskoj godini 2020/2021 u iznosu od 85.000,00 kuna

- analize rashoda koji se financiraju iz minimalnog standarda prikazani su u tablicama, radnim listovima, u mapi Minimalni standardi kroz godine (tablice u privitku).

-Sredstva za organizaciju natjecanja nisu planirana ni na prihodovnoj strani niti na rashodovnoj strani, jer u trenutku izrade financijskog plana ne znamo hoćemo li biti domaćini kojeg natjecanja te koliko te koliko će sudionika takvo natjecanje obuhvatiti.

-Plan razvojnih programa nije sačinjen, jer za njega nisu osigurana sredstava. Naime osnivač nam osigurava sredstva za tekuće i investicijsko održavanje samo u okviru minimalnog standarda.

-U planu smo planirali i prihode za sanaciju preostalih sanitarnih čvorova (učiteljskih i tehničkog osoblja) u iznosu od 62.000,00 kuna i sanaciju stropa u Učeničkoj zadruzi „Suncokret“ u iznosu 7.500,00 kuna. U 2021. godini planiramo postavljanje parketa u osam učionica cca 225.000,00 kuna, u 2022. godini planiramo postavljanje parketa u još 2 učionice cca 115.000,00 kuna i u 2023. godini u ostatak školskih prostorija cca 115.000,00 kuna. U planu je uređenje vanjskog igrališta.

Predana je dokumentacija za prijavu škole na natječaj energetske obnove škole koju provodi osnivač škole.

**Prihodi za posebne namjene-** namjenski prihodi od sufinanciranja obuhvaćaju prihode sufinanciranja izleta, posjeta kazalištu, kinu, muzeju i dr. ako prijevoz organizira škola.

**Vlastiti prihodi čine prihodi** od iznajmljivanja sportske dvorane i zemljišta, učeničke zadruge, prihod od sakupljanja starog papira. Prihodi se koriste prvenstveno za redovito poslovanje za rad škole.

**Prihodi iz općinskog proračuna** obuhvaćaju namjenskeprihode za sufinanciranje prehrane 93 učenika za 2020/2021 školsku godinu što godišnje iznosi 110.000,00 kuna, tekuće donacije u iznosu od 100.000,00 kuna i kapitalne donacije (nabava opreme) u iznosu od 100.000,00 kuna.

 Prihodi iz općinskog proračunatakođer obuhvaćajuprihode za: nabavu udžbenika za učenike, i nabavu školskih uniformi djelomično.

**Prihodi od prodaje nekretnina**: kč.br. 1545.,1546., i 1555 isključivo će biti utrošena za nabavu dugotrajne imovine i dodatna ulaganja za ostalu nefinancijsku imovinu.

1. **Izvještaji o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u 2019. godini**

Ostvareno je redovno odvijanje nastavnog procesa:

* 98 učenika je uspješno završilo nastavnu godinu 2019/2020 .
* Na županijskom natjecanju: Matematika 2.,4., i 8 . mjesto, Geografija 3. mjesto ,Čitanje na glas 3 mjesto, Crveni križ 3.mjesto (ekipa).
* Međunarodno natjecanje iz engleskog jezika
* Županijska smotra Učenička zadruga 1.mjesto
* Državna smotra Učeničkih zadruga
* Državni Literarni natječaj :Iz Bakinog vrta na moj tanjur 1.mjesto
* Školska natjecanja- vezana uz sudjelovanje učenika u sportskim aktivnostima i školska natjecanja iz predmeta u predmetnoj nastavi.
* zaposlenici su se stručno usavršavali na seminarima, stručnim aktivima i drugim oblicima nadogradnje
* učionice su opremljene prijenosnim i stolnim računalima, pametnim pločama, projektorima.
* nabavljeno je: ormari za učionice, katedre za nastavnike, klupe i stolice za učenike, konferencijske stolice, razna didaktička i nastavna pomagala, tableti za učenike; uložilo se u izradu još jednog prilaza u ulaz u školu, u postavljanje jarbola ispred škole. Navedena sredstva nabavljena su iz ušteda na sredstvima za tekuće i investicijsko održavanje, iz sredstava županijskog proračuna, iz općinskog proračuna i državnog proračuna.

 Ravnateljica: Predsjednica školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_

 /Ljiljana Bandić/ /Nevenka Kovačević/